índrasyaúja sthéti yátra vā enamíndra ójasā paryágr̥hṇāttádasya párigr̥hītasya ráso vyakṣaratsa pū́yannivāśeta sò'bravīdādī́ryeva bata ma eṣa ráso'stauṣīdíti tásmādādārā átha yatpū́yannivā́śeta tásmātpūtī́kāstásmādagnāvā́hutirivābhyā́hitā jvalanti tásmādu surabháyo yajñásya hi rásātsámbhūtā átha yádenaṃ tadíndra ójasā paryágr̥hṇāttásmādāhéndrasyaúja sthéti makhásya vo'dya śíro rādhyāsaṃ devayájane pr̥thivyā́ makhā́ya tvā makhásya tvā śīrṣṇa ítyasā́veva bándhuḥ